# Հավելված 6

# «Գյուղատնտեսական և անտառատնտեսական տրակտորների ու դրանց կցորդների անվտանգության մասին» Մաքսային միության տեխնիկական կանոնակարգի (ՄՄ ՏԿ 031/2012)

ՏՐԱԿՏՈՐԻ ԱՐՏԱԴՐՈՂԻ ՑՈՒՑԱՆԱԿԸ և «ԳՅՈՒՂԱՏՆՏԵՍԱԿԱՆ և ԱՆՏԱՌԱՏՆՏԵՍԱԿԱՆ ՏՐԱԿՏՈՐՆԵՐԻ ՈՒ ԿՑՈՐԴՆԵՐԻ ԱՆՎՏԱՆԳՈՒԹՅԱՆ ՄԱՍԻՆ» ՄԱՔՍԱՅԻՆ ՄԻՈՒԹՅԱՆ ՏԵԽՆԻԿԱԿԱՆ ԿԱՆՈՆԱԿԱՐԳԻՆ
(ՄՄ ՏԿ 031/2012) ՀԱՄԱՊԱՏԱՍԽԱՆ ՏԵԽՆԻԿԱՊԵՍ ԹՈՒՅԼԱՏՐԵԼԻ ՔԱՐՇԱԿՎՈՂ ԶԱՆԳՎԱԾՆԵՐԻ ԴԱՍԱԿԱՐԳՈՒՄԸ

1. Տրակտորն արտադրողի ցուցանակի օրինակը

|  |
| --- |
| ՄԻՆՍԿԻ ՏՐԱԿՏՈՐՆԵՐԻ ԳՈՐԾԱՐԱՆ |
| Տեսակը՝ 846Е |
| ХХХХ համապատասխանության սերտիֆիկատի համարը |
| Նույնականացման համարը՝ GBS18041947 |
| Թույլատրելի ընդհանուր զանգվածը՝ <\*> | 4820 - 6300 կգ |
| Առջևի սռնու թույլատրելի բեռնվածությունը՝<\*> | 2390 - 3200 կգ |
| Հետին սռնու թույլատրելի բեռնվածությունը՝<\*> | 3130 - 4260 կգ |
| <\*> Կախված դողերից։ |  |
| Կցորդի թույլատրելի քարշակվող զանգվածը՝- առանց արգելակների՝ | 3000 կգ |
| - անկախ արգելակմամբ՝ | 6000 կգ |
| - իներցիայի ուժով արգելակմամբ՝ | 3000 կգ |
| - արգելակման հիդրավլիկ կամ օդաճնշական հաղորդակով՝ | 12000 կգ |

2. Տեխնիկապես թույլատրելի քարշակվող զանգվածի դասակարգումը

Հաշվի են առնվում կցորդների տեխնիկապես թույլատրելի քարշակվող հետևյալ զանգվածները.

2.1. Առանց արգելակների կցորդի զանգվածը

2.2. Անկախ արգելակմամբ կցորդի զանգվածը, այսինքն՝ մեքենատրակտորային ագրեգատն արգելակվում է հետևյալ բնութագրերն ունեցող սարքվածքներով՝

կցորդի արգելակի կառավարման լծակը հանդիսանում է տրակտորի արգելակի կառավարման լծակից և բոլոր դեպքերում տեղադրվում է տրակտորի վրա այնպես, որ կարողանա օպերատորի կողմից իր աշխատանքային տեղից հեշտ գործադրվի.

օպերատորի մկանային ուժը հանդիսանում է քարշակվող կցորդի արգելակման համար օգտագործվող էներգիա։

2.3. Իներցիայի ուժով արգելակմամբ կցորդի զանգվածը, այսինքն՝ կցորդն արգելակվում է կցորդի՝ տրակտորին մոտենալու արդյունքում առաջացող ուժի օգտագործմամբ։

2.4. Արգելակների հիդրավլիկ, օդաճնշական կամ կոմբինացիոն հաղորդակներով սարքավորված կցորդի զանգվածը, այսինքն՝ մեքենատրակտորային ագրեգատի արգելակումը կարող է լինել անընդհատ, մասամբ ընդհատվող կամ մեխանիզացված ինքնուրույն հաղորդակով։

Մեքենատրակտորային ագրեգատի անընդհատ արգելակումն իրականանում է հետևյալ բնութագրերն ունեցող սարքվածքի միջոցով՝

կառավարման մեկ ընդհանուր լծակ, որի վրա իր աշխատանքային տեղում գտնվող օպերատորն ազդում է մեկ սահուն շարժումով.

մեքենատրակտորային ագրեգատի արգելակման համար օգտագործվող էներգիան ստացվում է միևնույն աղբյուրից (որը կարող է լինել օպերատորի մկանային ուժը).

արգելակային համակարգն ապահովում է և՛ տրակտորի, և՛ կցորդի միաժամանակ կամ փուլային արգելակումը՝ անկախ դրանց հարաբերական դիրքից․

մեքենատրակտորային ագրեգատի արգելակման մասամբ ընդհատվող արգելակումն իրականացվում է հետևյալ բնութագրերն ունեցող սարքվածքի միջոցով՝

կառավարման մեկ ընդհանուր լծակ, որի վրա իր աշխատանքային տեղում գտնվող օպերատորն ազդում է մեկ սահուն շարժումով.

մեքենատրակտորային ագրեգատի արգելակման համար օգտագործվող էներգիան ստացվում է մի քանի տարբեր աղբյուրներից (որոնցից մեկը կարող է լինել օպերատորի մկանային ուժը).

արգելակային համակարգն ապահովում է և՛ տրակտորի, և՛ կցորդի միաժամանակ կամ փուլային արգելակումը՝ անկախ դրանց հարաբերական դիրքից։

Մեքենատրակտորային ագրեգատի մեխանիզացված ինքնուրույն հաղորդակով արգելակումն իրականացվում է հետևյալ բնութագրերն ունեցող սարքվածքի միջոցով՝

կցորդի արգելակի կառավարման լծակը հանդիսանում է տրակտորի արգելակի կառավարման լծակից անկախ և բոլոր դեպքերում տեղադրվում է տրակտորի վրա այնպես, որ այն հեշտ գործադրվի օպերատորի կողմից իր աշխատանքային տեղից.

օպերատորի մկանային ուժը չի հանդիսանում քարշակվող կցորդի արգելակման համար օգտագործվող էներգիա։

3. Արտադրողի կողմից սահմանված տեխնիկապես թույլատրելի քարշակվող զանգվածի և թույլատրված քարշակվող զանգվածի միջև տարբերությունը ներկայացված է Մաքսային միության սույն Տեխնիկական կանոնակարգի 5-րդ հավելվածի 8.2 կետում։